CELEX: 62015CN0563
Language: et
Date: 2015-11-04 00:00:00
Title: Kohtuasi C-563/15: 4. novembril 2015 esitatud hagi – Euroopa Komisjon versus Hispaania Kuningriik

18.1.2016   
            
            
               ET
            
            
               Euroopa Liidu Teataja
            
            
               C 16/21
            
         4. novembril 2015 esitatud hagi – Euroopa Komisjon versus Hispaania Kuningriik
   (Kohtuasi C-563/15)
   (2016/C 016/27)
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: L. Pignataro-Nolin ja E. Sanfrutos Cano)
   
      Kostja: Hispaania Kuningriik
   
      Hageja nõuded
   
   
               —
            
            
               Tunnistada, et seoses järgmiste prügilatega: Torremolinos (Málaga); Torrent de S’Estret (Andratx, Mallorca); Hoya de la Yegua de Arriba (Yaiza, Lanzarote); Barranco de Butihondo (Pájara, Fuerteventura); La Laguna-Tiscamanita (Tuineje, Fuerteventura); Lomo Blanco (Antigua, Fuerteventura); Montaña de Amagro (Galdar, Gran Canaria); Franja Costera de Botija (Galdar, Gran Canaria); Cueva Lapa (Galdar, Gran Canaria); La Colmena (Santiago del Teide, Tenerife); Montaña Los Giles (La Laguna, Tenerife); Las Rosas (Güimar, Tenerife); Barranco de Tejina (Guía de Isora, Tenerife); Llano de Ifara (Granadilla de Abona, Tenerife); Barranco del Carmen (Sta. Cruz de la Palma, La Palma); Barranco Jurado (Tijarafe, La Palma); Montaña Negra (Puntagorda, La Palma); Lomo Alto (Fuencaliente, La Palma); Arure/Llano Grande (Valle Gran Rey, La Gomera); El Palmar – Taguluche (Hermigua, La Gomera); Paraje de Juan Barba (Alajeró, La Gomera); El Altito (Valle Gran Rey, La Gomera); Punta Sardina (Agulo, La Gomera); Los Llanillos (La Frontera, El Hierro); Faro de Orchilla (La Frontera, El Hierro); Montaña del Tesoro (Valverde, El Hierro); Arbancón; Galve de Sorbe; Hiendelaencina; Tamajón; El Casar; Cardeñosa (Àvila); Miranda de Ebro (Burgos); Poza de la Sal (Burgos); Acebedo (León); Bustillo del Páramo (León); Cármenes (León); Gradefes (León); Noceda del Bierzo (León); San Millán de los Caballeros (León); Santa María del Páramo (León); Villaornate y Castro (León); Cevico de la Torre (Palencia); Palencia (Palencia); Ahigal de los Aceiteros (Salamanca); Alaraz (Salamanca); Calvarrasa de Abajo (Salamanca); Hinojosa de Duero (Salamanca); Machacón (Salamanca); Palaciosrubios (Salamanca); Peñaranda de Bracamonte (Salamanca); Salmoral (Salamanca); Tordillos (Salamanca); Basardilla (Segovia); Cabezuela (Segovia); Almaraz del Duero (Zamora), Cañizal (Zamora); Casaseca de las Chanas (Zamora); La Serratilla (Abanilla); Las Rellanas (Santomera) ja El Labradorcico (Águilas) on Hispaania Kuningriik rikkunud Euroopa Parlamendi ja nõukogu 19. novembri 2008. aasta direktiivi 2008/98/EÜ, (1) mis käsitleb jäätmeid ja millega tunnistatakse kehtetuks teatud direktiivid, artiklitest 13 ja 15 tulenevaid kohustusi.
            
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   
            
               1.
            
            
               Direktiivi artikli 13 rikkumine:
               Direktiivi 2008898 artiklis 13 on sätestatud, et liikmesriigid peavad võtma vajalikud meetmed, et tagada jäätmete käitlemine viisil, mis ei sea ohtu inimese tervist ega kahjusta keskkonda. Komisjonile kättesaadav teave kinnitab, et täiendava põhjendatud arvamuse kuupäeval on endiselt alles 61 õigusvastast prügilat, mida ei ole suletud ega korrastatud. Selle olukorra säilimine pikendatud perioodi vältel tähendab tingimata, et on toimunud keskkonna oluline kahjustamine. Komisjon järeldab seetõttu, et iga prügilaga seoses on Hispaania Kuningriik rikkunud direktiivi 2008/98 artiklist 13 tulenevaid kohustusi.
            
         
            
               2.
            
            
               Direktiivi artikli 15 rikkumine:
               Direktiivi 2008/98 artikli 15 lõige 1 paneb liikmesriikidele kohustuse võtta vajalikud meetmed tagamaks, et iga esmane jäätmetekitaja või muu jäätmevaldaja viib ise läbi oma jäätmete töötluse või laseb töötluse teha vahendajal, asutusel või ettevõtjal, kes tegeleb jäätmetöötlustoimingutega, või laseb selle korraldada era- või avalikul jäätmekogujal vastavalt sama direktiivi artiklitele 4 ja 13. Asjaolu, et endiselt on 61 prügilat, mida ei ole suletud ega korrastatud, võimaldab komisjonil järeldada, et Hispaania ametiasutused ei ole võtnud kõiki selle sättega nõutud vajalikke meetmeid, kuna pika aja vältel ei takistanud need ametiasutused õigusvastast jäätmete ladestamist kõnealustesse prügilatesse, ega taganud seega, et nimetatud jäätmeid töödeltaks koosõlas direktiivis sätestatuga.
            
         
      (1)  ELT L 312, lk 3.